అయ్యప్ప పి. శర్మ

అయ్యప్ప పి. శర్మ (జననం: 22 జనవరి 1969) దక్షిణ భారత చలనచిత్ర పరిశ్రమలో ప్రధానంగా పని చేస్తున్న భారతీయ దర్శకుడు, రచయిత, నిర్మాత మరియు నటుడు. ఆయన 1996లో కన్నడ చిత్రం అయుధతో రచయితగా మరియు దర్శకుడిగా సినీరంగ ప్రవేశం చేశారు. 1998లో ఆయన దర్శకత్వం వహించి, నిర్మాతగా వ్యవహరించిన తెలుగు చిత్రం ఈశ్వర్ అల్లా కు నంది అవార్డులులో జాతీయ సమైక్యతపై ఉత్తమ చిత్రంగా సరోజినీ దేవి అవార్డు లభించింది..

ప్రారంభం మరియు వ్యక్తి గత జీవితం

అయ్యప్ప పి. శర్మ తమిళనాడు రాష్ట్రంలో సినీ నేపథ్యాన్ని కలిగిన కుటుంబంలో జన్మించారు. ఆయన ప్రముఖ నటుడు పి. జె. శర్మ మరియు కృష్ణజ్యోతి దంపతుల చిన్న కుమారుడు. ఆయనకు ఇద్దరు సహోదరులు ఉన్నారు సాయి కుమార్ మరియు పి. రవిశంకర్, వీరిద్దరూ సినిమా రంగంలో ప్రముఖులుగా కొనసాగుతున్నారు. అలాగే ఆయనకు ఇద్దరు సోదరీమణులు కూడా ఉన్నారు – ప్రియ కార్తికేయన్ మరియు కమలా నారాయణ్.

 సినీరంగం 
అయ్యప్ప పి. శర్మ 26 సంవత్సరాల వయసులో కన్నడ చిత్ర పరిశ్రమలో దర్శకుడిగా తన తొలి చిత్రం అయుధ (1996)తో కెరీర్‌ను ప్రారంభించారు. అనంతరం ఆయన స్వీయదర్శకత్వంలో తెరకెక్కించిన తెలుగు సినిమా ఈశ్వర్ అల్లా (1998) జాతీయ సమైక్యత పై ఉత్తమ చిత్రంగా సరోజినీ దేవి నంది అవార్డు అందుకుంది. ఈ చిత్రానికి దర్శకుడిగా మరియు నిర్మాతగా పనిచేసిన అయ్యప్ప పి. శర్మ ఈ అవార్డును స్వీకరించారు. 2013లో ఆయన దర్శకత్వం వహించిన కన్నడ చిత్రం వరదనాయకలోని బైటే.. బైటే.. అనే పాటకు సంగీత దర్శకుడు అర్జున్ జాన్య 2014లో జరిగిన 3వ దక్షిణ భారత అంతర్జాతీయ సినిమా అవార్డుల కార్యక్రమంలో (SIIMA) ఉత్తమ గాయకుడిగా అవార్డు పొందారు. Best Playback Singer (Male) - Won Arjun Janya for the song "Baite Baite". అదే సినిమాకు నటుడు పి. రవి శంకర్ మరియు సంగీత దర్శకుడు అర్జున్ జాన్య ఇతర విభాగాల్లో నామినేట్ అయినప్పటికీ అవార్డు గెలవలేకపోయారు. 2014లో అయ్యప్ప పి. శర్మ దర్శకత్వ విభాగాన్ని విడిచిపెట్టి, నటుడిగా తన ప్రయాణాన్ని ప్రారంభించారు. అదే సంవత్సరంలో వచ్చిన కన్నడ చిత్రం ఘర్షణే లో ఏసీపీ గణేష్ అనే పాత్రలో హీరోగా నటించి పూర్తి స్థాయి నటుడిగా మారారు. తరువాతి కాలంలో, కె.జి.ఎఫ్: ఛాప్టర్ 1 (2018) మరియు కె.జి.ఎఫ్: ఛాప్టర్ 2 (2022) వంటి పాన్ ఇండియా చిత్రాల్లో వానరం అనే పాత్రలో నటించి ప్రేక్షకుల ప్రశంసలు అందుకున్నారు. 2022లో విడుదలైన తెలుగు చిత్రమైన బింబిసారలో కేతు పాత్రలో ఆయన నటన విశేషంగా మెప్పించింది. దీని ద్వారా ఆయన ప్రముఖ పాత్రల నటుడిగా తన స్థానం మరింత స్థిరపడ్డారు.
చలన చిత్రాలు 
నటించిన చిత్రాలు
 సంవత్సరం  శీర్షిక  భాష  పాత్ర  గమనికలు 2003  పార్థ  కన్నడ   2005  స్లోకం  తెలుగు   2014  ఘర్షణే  కన్నడ   2015  మాస్టర్ పీస్  కన్నడ   2016  మనమంతా  తెలుగు   2017  టైగర్ గల్లీ  కన్నడ   2018  అరవింద సమేత వీర రాఘవ  తెలుగు   2018  KGF: చాప్టర్ 1  కన్నడ  వనరం  2019  భరాటే  కన్నడ  వీరప్ప నాయక  2021  అఖండ  తెలుగు  ప్రచండ, ఒక దుష్ట తాంత్రికుడు  2022  KGF: చాప్టర్ 2  కన్నడ  వనరం  2022  అవతార పురుష  కన్నడ  బ్రహ్మ జోయిస్, రామ జోయిస్ తండ్రి  2022  బింబిసారా  తెలుగు  కేతు  2022  తగ్గేదేలే  తెలుగు   2023  మైఖేల్  తెలుగు  స్వామి  2023  గదాయుద్ధ  కన్నడ   2023  మారకాస్త్ర  కన్నడ   2023  మాన్షన్ 24  తెలుగు   2024  అవతార పురుష 2  కన్నడ  బ్రహ్మ జోయిస్, రామ జోయిస్ తండ్రి  2024  మారణాయుధం   కన్నడ   2024  శివం భజే  తెలుగు   2024  కంగువ  తమిళం  విజుర  2024  ఎర్రచీర తెలుగు 

దర్శకుడిగా, రచయితగా మరియు నిర్మాతగా
 సంవత్సరం  శీర్షిక  భాష  హోదా  గమనికలు 1996  ఆయుధ  కన్నడ  రచయిత, దర్శకుడు  1998  ఈశ్వర్ అల్లా  తెలుగు  కథ, స్క్రీన్‌ప్లే, దర్శకుడు, నిర్మాత  2000  దుర్గద హులి  కన్నడ  రచయిత, దర్శకుడు  2013  వరదనాయక  కన్నడ  దర్శకుడు   2013  వీర  కన్నడ  స్క్రీన్ ప్లే, దర్శకుడు 

 సినీ పురస్కారాలు 
 1998 – సరోజినీ దేవి నంది అవార్డు – జాతీయ సమైక్యతపై ఉత్తమ చిత్రం
– ఈశ్వర అల్లా (తెలుగు) చిత్రానికి
– పాత్ర: దర్శకుడు మరియు నిర్మాత అయ్యప్ప పి. శర్మ
 2014 – దక్షిణ భారత అంతర్జాతీయ సినిమా అవార్డులు (SIIMA) – విజేత
– కన్నడ చిత్రం వరదనాయకలోని "బైటే బైటే" పాటకు గాయకుడు అర్జున్ జాన్య కు ఉత్తమ గాయకుడిగా అవార్డు లభించింది.
 2014 – SIIMA అవార్డులు – వరదనాయక చిత్రానికి నామినేషన్లు
– నటుడు పి. రవిశంకర్ 
-– సంగీతం అర్జున్ జన్యా

 మూలాలు 

వర్గం:1969 జననాలు
వర్గం:తెలుగు సినిమా నటులు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు